Iša Krejčí

Iša Krejčí (10. heinäkuuta 1904 Praha – 6. maaliskuuta 1968 Praha) oli tšekkiläinen kapellimestari ja säveltäjä. Hänen isänsä oli filosofi František Krejčí.

Krejčí opiskeli historiaa sekä musiikkitiedettä Kaarlen yliopistossa ja sai lisäksi opetusta Prahan konservatoriossa. Hänen opettajiaan olivat sävellyksessä Karel Boleslav Jirák ja Vítězslav Novák sekä orkesterinjohdossa Václav Talich. Krejčí opiskeli myös pianonsoittoa. Hän työskenteli muun muassa Prahan ja Slovakian kansallisteattereissa.

Orkesteri- ja kamarimusiikkiteosten lisäksi Krejčín sävellystuotantoon kuuluu esimerkiksi ooppera Pozdvižení v Efesu (1939–1943).

Lähteet 

Tšekkiläiset kapellimestarit
Tšekkiläiset säveltäjät
Tšekkiläiset oopperasäveltäjät
Vuonna 1904 syntyneet
Vuonna 1968 kuolleet